Jagersfontein onder water ná myndam breek[Foto: Paramedics, SAPS and Firefighters South Africa, Facebook] Die damwal het Sondagoggend omstreeks 06:00 gebreek. Volgens Solomzi Phama, woordvoerder van die Kopanong-munisipaliteit, is ’n gedeelte van die dorp, sowel as die Charlesville- en Itumuleng-nedersetting, onder water. Hy het aan Maroela Media bevestig dat meer as 100 huise geraak is. “Talle inwoners se huise is onder water en hul besittings en motors is deur die water meegesleur,” sê Phama. Phama sê van die inwoners is uit hul huise verwyder en na ’n nabygeleë plaas verskuif. Die munisipaliteit se rampbestuurspan is geaktiveer. “Die aantal beserings en sterftes kan in hierdie stadium bevestig word nie omdat die gebied nog nie betree kon word nie.” Die R706-pad tussen Bloemfontein en Jagersfontein is vir verkeer gesluit. Boere in omliggende plase moes ook hul vee na veiligheid verskuif. Frikkie Senekal het op Facebook foto’s gedeel van ŉ boer wie se skape gevrek het. #Breakingnews Emergency services are currently evacuating the community of Jagersfontein in the Free State, due to a mudslide at a nearby mine. pic.twitter.com/2lHh5TbARj — Mpho Maṱhoho (@MaxMpho) September 11, 2022